Kartserien blir utgitt som gradteigskart, dvs. at netto kart-areal er begrenset av meridianer og breddesirkler. Den bygget opprinnelig på Europeisk datum 1950 (ED50) med den internasjonale ellipsoiden fra 1924 som referanseellipsoide og geoidehøyde null i Helmerts tårn i Potsdam (kart med rutenett). I 1993 ble European Reference Frame 1989 (EUREF89) offisielt geodetisk datum i Norge. EUREF89 fremkom ved å «fryse» WGS 84 under en internasjonal målekampanje i 1989. For målestokkområdet 1 :  er EUREF89 tilnærmet lik WGS 84. På kartserien brukes derfor begrepet EUREF89 (WGS84) som geodetisk datum (kart med rutenett). Alle kartbladene er påført fullstendige geografiske koordinater i de fire kartbladhjørnene. Koordinatene er transformert fra ED50 til EUREF89. Kartene blir fremstilt i UTM-projeksjon.